**ΔΕΛΤΙΟ ΤΥΠΟΥ**

Είμαστε στην ευχάριστη θέση να σας ενημερώσουμε ότι το 21ο Δημοτικό σχολείο Πατρών διακρίθηκε με το πρώτο βραβείο στο 2ο Πανελλήνιο εκπαιδευτικό Πρόγραμμα «Κύπρος 1974-2014, 40 χρόνια, Δεν ξεχνώ..διεκδικώ..δημιουργώ» που οργανώθηκε από τη Διεύθυνση Πρωτοβάθμιας Εκπαίδευσης Σερρών, το Σπίτι της Κύπρου- Μορφωτικό γραφείο της Κυπριακής Πρεσβείας στην Ελλάδα (σε συνεργασία με το Υπουργείο Παιδείας και Πολιτισμού της Κύπρου) και το Τμήμα Εκπαιδευτικής Ραδιοτηλεόρασης του Υπουργείου Παιδείας και Θρησκευμάτων της Ελλάδος στην κατηγορία «Ταινίες Μυθοπλασίας» για την Ελλάδα και την Ομογένεια. Το πρόγραμμα τελεί υπό την αιγίδα της Α.Ε. του Προέδρου της Κυπριακής Δημοκρατίας Κυρίου Νίκου Αναστασιάδη.

Οι μαθητικές δημιουργίες θα βραβευτούν σε ειδική εκδήλωση στο Υπουργείο Παιδείας & Θρησκευμάτων στην Αθήνα στις 15 Απριλίου 2016. Στο διαγωνισμό συμμετείχαν 400 σχολικές μονάδες από την Κύπρο, την Ελλάδα και την Ομογένεια, 15.000 περίπου μαθητές με 1400 μαθητικές δημιουργίες.

Οι υπεύθυνοι του προγράμματος είναι η θεατρολόγος Ισμήνη Σακελλαροπούλου, ο υποδιευθυντής Παναγιώτης Πλάτανος και η εκπαιδευτικός Παναγιώτα Χριστοδούλου.

Ο διευθυντής του σχολείου

Ανδρέας Σκαλτσάς